**VERSENYFELHÍVÁS**

A Magyar Gyorsírók és Gépírók Országos Szövetsége tagjai számára meghirdeti a 2022. évi

**Dr. Kalotay Kálmán Bajnoki Gyorsíró-, Gépíró-, Szövegszerkesztő-, Beszédíró gépíró és Jegyzőkönyv-vezetési Versenyt**

az alábbi korcsoportban és versenyszámokban:

**Felnőtt versenyzők** (25 év és felette: 1997-ben vagy korábban születettek)

**Ifjúsági versenyzők** (18-24 év, 1998-2003-ban születettek)

**Tanuló versenyzők:**

I. csoport (11-12. osztály)

II. csoport (10. osztály)

III. csoport (9. osztály)

**A verseny helye: Dunaújvárosi SZC Rudas Közgazdasági Technikum és Kollégium**

**(2400 Dunaújváros, Római krt. 47.)**

**A helyszín változására tekintettel felajánlást kaptunk előző napi érkezésre kollégiumi elhelyezéssel. Ennek anyagi vonzatát most egyeztetjük, rövidesen közzé tesszük. Javaslom a reggeli órákban versenyzőknek, hogy vegyék igénybe, így kipihenten tudnak versenydolgozatot készíteni.**

**A verseny ideje: 2022. november 12., szombat a következő időbeosztás szerint:**

|  |  |  |
| --- | --- | --- |
| **Versenyszám** | **Időpont** | **Kiegészítés** |
| **Gyorsírás** | **9.30** | 9.00 óra a terem elfoglalása, bemelegítés |
| **Gépírás és szövegszerkesztés** | **8.30** | 8.00 óra a termek elfoglalása, bemelegítés a **körülbelül 100 km-es körzetből jelentkező versenyzők részére.** |
| **Szövegszerkesztés** | **9.30** | 9.10 perc a termek elfoglalása, bemelegítés**Azon versenyzőknek, akik csak szövegszerkesztésből indulnak.** |
| **Gépírás és szövegszerkesztés** | **10.30 és 11.30** | 10.00 óra termek elfoglalása, bemelegítés**A körülbelül 100 km-t meghaladó körzetből jelentkező versenyzők részére.** |
| **Beszédíró gépírás****(hangfájlról írás)** | **12.00** |  |
| **Jegyzőkönyvvezetés** | **12.30** | 90 perces a kivonatolási idő (nem igazodik a vb versenyszabályzatához) |

\*Azok a gyorsírásból induló versenyzők, akik a 9.00 órás gépírási csoportban nem tudnak versenyezni, az áttételek elkészülte után kapnak lehetőséget gépírási, szövegszerkesztési versenydolgozatuk elkészítésére és/vagy a hangfájlról történő írásra.

*A jelentkezők számától függ, hogy a tervezett időbeosztást tudjuk-e tartani;* ***az ettől való eltérés jogát fenntartjuk!***

*Felhívjuk a figyelmet, hogy 2023-ban nemzetközi versenyen csak azok a versenyzők vehetnek részt, akik érvényes szövetségi tagsággal rendelkeznek, a versenyévét megelőző egy évben legalább egy hazai versenyen eredményesen szerepelnek, a nemzetközi versenykiírás szerinti szintet teljesítik, vállalják a részvételi költségek fedezését és hozzájárulást a közös költségekhez.*

A fertőzések elkerülése érdekében maszkról a versenyzőknek kell gondoskodniuk [[1]](#footnote-2)! A járvánnyal kapcsolatos központi intézkedések esetén a versenyszervező az aktuális rendelkezések szerint jár el, amelyről haladéktalanul, a Szövetség honlapján tájékoztatja a verseny résztvevőit. Kérjük, hogy az esetleges változások miatt kísérjék figyelemmel a honlapon a versennyel kapcsolatos híreket!

1. **Gyorsírás**

**Versenyfeladat:**15 perces fokozódó sebességű diktátum, 150 perces áttételi idővel

**Sebessége és szótagszáma:**

1-5. perc = „C” szint: 19 szótag/perc növekedés 🡪 157-233 = összesen: 975 szótag

 6-10. perc = „B” szint: 22 szótag/perc növekedés 🡪 255-343 = összesen: 1495 szótag

11-15. perc = „A” szint: 24 szótag/perc növekedés 🡪 367-463 = összesen: 2075 szótag

Szótagszám összesen: 4545 szótag, áttételi idő 150 perc.

A 15 perces diktátum három ötperces szakaszból áll, a szakaszok között 3-5 másodperces diktálási szünettel.

**külön versenyt hirdetÜNK „D” kategóriában bajnoki cím kiadása nélkül!**

**Versenyfeladat: 5 perces – „D” szint: 10 szótag/perc, növekedés 🡪 80-120 = összesen: 500 szótag. Áttételi idő: 50 perc.**

**Az áttétel lehet:** kézi vagy gépi áttétel (laptopról a versenyzőnek kell gondoskodnia). A versenyző saját helyesírási szótárát vagy a szövegszerkesztőbe beépített helyesírás-ellenőrző programot használhatja.

**Követelmény**: az adott kategóriában minimum 3 perc sikeres áttétele (a versenyszabályzat szerint)

A beadott áttétel hitelességének ellenőrzése céljából a versenyzőknek az áttétellel együtt a sztenogramot is be kell adniuk. Elfogadható hibahatár a hatályos Gyorsírási Versenyszabályzat szerint (érvényes: 2022. február 1-jétől).

***Felhívjuk a versenyzők figyelmét, hogy adathordozót hozzanak magukkal, a dolgozatot – tanári felügyelet mellett – pendrive-ra kell menteni, az informatikus segít a nyomtatásban!***

1. **Gépírás**

**Versenyfeladat:** 30 perces sebességi másolás. A versenymunkát a saját laptoppal dolgozóknak a winchesterre, az iskolai gépeken dolgozóknak hálózatra kell menteni, majd kinyomtatni*.(Saját gépen versenyzők adathordozót hozzanak magukkal, a dolgozatot – a versenyt felügyelő személy mellett – pendrive-ra kell menteni, az informatikus segít a nyomtatásban!)*

**A versenymunka külalakja és a beállítások:**

**Betűtípus:** Courier New, betűnagyság: 12 pt

**Margó:** a bal oldalon 2,5 cm, jobb oldalon 2 cm, sortávolság: szimpla

**Élőfej** (fejléc): minden oldalra, balra igazítva kerüljön fel a versenyző neve Courier New 10 pt-os karakterrel, az élőfej alatt egy üres sor legyen! Az előírt formai értékeket a versenyzőnek a verseny megkezdése előtt önállóan kell beállítania.

*MÁSOLÁSKOR* ***ENTERHASZNÁLAT NEM*** *MEGENGEDETT, A SZÖVEGET FOLYAMATOSAN KELL ÍRNI!*

***A leállító hangjelzést követően minden versenyzőnek a kezét a magasba kell emelnie!***

|  |
| --- |
| *Azok a versenyzők, akik a versenyt leállító hangjelzés után módosítják versenymunkájukat, diszkvalifikálják magukat a versenyből! A mentés felügyelet mellett történik!* |

**Követelmény:** minimum bruttó 250 leütés/perc, azaz 7500 leütés/30 perc sebesség, 3 ezrelékes hibahatáron belül.

**Értékelés:** a rangsort a bruttó leütésszámból – hibánként 100 leütés levonása után – megállapított nettó leütésszám adja.

1. **Szövegszerkesztés**

A versenyfeladat egy digitális formában átadott, maximum 9 000 karakterből álló, legfeljebb 150 korrektúrát tartalmazó szöveg korrektúrázása általánosan ismert szövegszerkesztő program segítsé-gével. A korrektúrákat a megengedett 10 perces időtartamon belül, egy korrektúrafeladatokat tartalmazó lap alapján kell elvégezni.

A versenymunka akkor érvényes, ha a versenyző a megadott idő alatt legalább

**felnőtt kategóriában: 60**

**ifjúsági kategóriában: 40**

**tanuló kategóriában: 30**

helyes javítást elvégez a korrektúrafeladatokat tartalmazó lapon szereplő sorrendben.

A korrektúrázandó feladatok megjelölése az INTERSTENO által elfogadott korrektúrajelekkel történik. A várható javítások a következők: szövegrészek törlése, cseréje, átrendezése, beszúrása, kiemelés félkövérrel, aláhúzás, igazítás, behúzás, betűtípusváltás.

***A leállító hangjelzést követően minden versenyzőnek a kezét a magasba kell emelnie!***

|  |
| --- |
| *Azok a versenyzők, akik a versenyt leállító hangjelzés után módosítják versenymunkájukat, diszkvalifikálják magukat a versenyből! A mentés felügyelet mellett történik!* |

**Az utolsó elvégzett korrektúra után öt entert kell ütni,** és a versenymunkát a saját laptoppal dolgozóknak a winchesterre, az iskolai gépeken dolgozóknak hálózatra kell menteni, majd kinyomtatni*. (Saját gépen versenyzők adathordozót hozzanak magukkal, a dolgozatot –felügyelet mellett – pendrive-ra kell menteni, az informatikus segít a nyomtatásban!)*

**Értékelés:** A versenyző **100 pontot** kap minden elvégzett (akár helyes, akár hibás) korrektúráért. **250 pontlevonás** jár minden hibásan végrehajtott vagy végre nem hajtott, illetve felesleges korrektúráért.

A sorrendet a fenti szakaszban leírt értékelés alapján megállapított pontszámok határozzák meg. A bajnoki verseny esetében a sorrendben első három versenyző csak akkor kap bajnoki címet és érmet, ha elérte legalább az alábbi minimális pontszámokat:

* **Felnőtt 6 000 pont**
* **Ifjúsági 4 000 pont**
* **Tanuló 3 000 pont.**

**A versenyszám pontszáma beleszámít az összetett (kombinált) versenybe. Az összetett (kombinált) bajnokság szempontjából figyelembe veendő pontszám megegyezik a versenymunka pontszámával.**

**A versenymunka külalakja és a beállítások**

- Betűtípus: Times New Roman, 12 pt betűméret

- Sorköz: 1,5 sor

- Igazítás: balra zárt

- Margóérték: a betöltött forrásállomány margóértéke, azon nem kell változtatni.

**Figyelem!**A korrektúrázásra szánt feladatlapon a korrektúrajelek vannak jelölve, az elvégzett korrektúrák száma nincs. Minden szakasz 5 soros, a betöltött forrásfájl egy bekezdés, folyamatosan írt szöveg.

**Élőfej:**minden oldalra, balra igazítva kerüljön fel a versenyző neve Courier New 12 pontos karakterrel, szimpla sorközzel (a verseny megnevezése, keltezés, név, életkor/születési év, iskola/munkahely, a kategória megnevezése,az évfolyam megjelölése, lakcím, telefonszám, e-mail-címe, a felkészítő tanára neve). Az élőfej alatt legyen egy üres sor.

Az előírt formai értékeket a versenyzőnek a verseny megkezdése előtt önállóan kell beállítania.

|  |
| --- |
| **FIGYELEM!** **ÉRVÉNYTELEN AZ A VERSENYMUNKA, AMIBEN AZ ELMENTETT ÉS A KINYOMTATOTT MUNKA ELTÉR EGYMÁSTÓL!** |

**IV. Beszédíró gépírás (hangfájlról írás)**

**Versenyfeladat:** digitálisan rögzített diktátum írása, időtartama: 10 perc

A diktátum 15 perces, egyenletes beszédsebességű (1 000 karakter – 300 szótag/ perc). Az MP3/MP4 formátumú hangfájlt a verseny megkezdése előtt telepítjük a versenyző által hozott laptopra. A hangfájl lejátszásához a versenyzőnek kell gondoskodnia az audio programról és annak telepítéséről.

**Ajánlott programok:** Express Scribe, Sony Digital Voice Editor, VLC Media Player, Winamp (ezek mindegyike ingyenesen letölthető az internetről).

A hangfájlról írás ideje alatt a felvétel gyorsítása, lassítása, leállítása, újrahallgatása és a szöveg szerkesztése engedélyezett (mind az erre szolgáló billentyűk, mind lábpedál használata lehetséges). A lejátszáshoz szükséges fülhallgatóról, lábpedálról stb. a versenyző maga gondoskodik.

A versenymunkát a saját laptoppal dolgozóknak a winchesterre, az iskolai gépeken dolgozóknak hálózatra kell menteni, majd kinyomtatni*. (Saját gépen versenyzők adathordozót hozzanak magukkal, a dolgozatot –felügyelet mellett – pendrive-ra kell menteni, az informatikus segít a nyomtatásban!)*

**A versenymunka érvényessége:** 0,5% hibahatárral

* **Felnőtt kategóriában: min.3000 leütés,**
* **Ifjúsági kategóriában: min. 2200 leütés,**
* **Tanulói kategóriában: min. 2000 leütés.**

**A versenymunka értékelése:**

A teljes bevitt karakterszámból **50 pont kerül levonásra** az alábbi hibák esetén:

* hiányzó, hozzáírt vagy megváltoztatott karakterek (maximum egy hibát számítunk szavanként),
* két karakter vagy szó felcserélése,
* hiányzó vagy felesleges szavak, szócsoportok,
* hiányzó vagy felesleges szóköz,
* hiányzó pont, kérdőjel vagy vessző (például felsorolás esetén).

Kihagyott szavaknál vagy soroknál a megfelelő számú karakter kerül levonásra. Az utolsó 10 karakterben nem számítunk hibákat, a leütésszámot az utolsó helyes karakterig számoljuk.

Azokban az esetekben, amelyekben egynél több lehetőség van egy szót helyesen leírni vagy az írásjeleket többféleképpen lehet használni, és a diktátumból nem derül ki egyértelműen, melyiket kellene alkalmazni, nem számítunk hibákat, ha az egyébként szabályos formájú betűzés vagy központozás az eredeti szövegtől el is tér. Az ismétlődő hibákat csak egyszer számoljuk.

Az eredményeket az összegyűjtött pontok alapján rangsoroljuk, az értékelés részben meghatározottaknak megfelelően.

A versenyszám pontszáma beleszámít az összetett (kombinált) versenybe. Az összetett (kombinált) bajnokság szempontjából figyelembe veendő pontszám megegyezik a versenymunka nettó leütésszámával.

**A versenymunka külalakja és beállításai** megegyeznek a gépírás versenyszámnál alkalmazottakkal!

**V. Jegyzőkönyvvezetés próbaverseny**

# Jegyzőkönyvvezetés

## Averseny leírása

*A verseny egy részből áll:*

Kivonat készítése teljes mondatokban egy olyan szövegből, amelyet 9 perc alatt diktáltak le. A diktált szövegnek van címe, és több számozott bekezdéscímet tartalmaz, amelyek jelzik a kivonatolandó szöveg fő témáját és alárendelt témáit. Ezeket a címeket szó szerint kell áttenni.

Ezen a versenyen részt lehet venni akár kézzel, akár számítógépet használva.

A diktálás növekvő sebességgel történik, az alábbiak szerint:

1. perc: 162 szótag/perc

2. perc: 174 szótag/perc

3. perc: 186 szótag/perc

4. perc: 198 szótag/perc

5. perc: 210 szótag/perc

6. perc: 227 szótag/perc

7. perc: 244 szótag/perc

8. perc: 261 szótag/perc

9. perc: 278 szótag/perc

Összesen 1940 szótag

Az áttétel megengedett ideje maximum 90 perc.

***Értékelés:***

A jegyzőkönyvet jegyzőkönyvminta alapján értékelik. A minta tartalmazza a címet és a számozott alcímeket, valamint minden számozott alcím után az alapszöveg meghatározott részének legfontosabb elemeit, amelyeknek meg kell jelenniük a versenyző összefoglalójában.

Minden egyes kivonatolandó szakaszért egy bizonyos számú pontszám jár, amelyekből a versenyző összesen legfeljebb 100 pontot szerezhet.

A versenyző áttételében a szakaszok szószáma nem lehet több mint a lediktált szavak számának fele. Az efölötti számú szót feleslegesnek tekintik, és büntetőpont jár minden egyes felesleges szó után.

A versenyzőkkel a verseny alkalmával előre közlik az egyes bekezdések kivonatának maximális megengedett szószámát. A versenyzők maguk megszámolják az egyes kivonatolt bekezdésekben használt szavak számát, és ezeket a számokat feltüntetik az áttételben.

A kapott pontok összegének (legfeljebb 100) el kell érnie az 50-et, különben a dolgozat teljes egészében érvénytelen.

A kijött eredményből levonják a jegyzőkönyv címeire és alcímeire adott büntetőpontokat, és a jegyzőkönyv felesleges szavaiért adott büntetőpontokat. Ez lesz a jegyzőkönyvért kapott pontok nettó összege (legfeljebb 100).

***Sorrend, érmek:*** A sorrendet a következő határozza meg: a jegyzőkönyvért kapott pontok nettó összege (legfeljebb 100).

**VI. Összetett (kombinált) bajnokság**

Ha a versenyző a bajnoki versenyen több versenyszámban is eredményesen dolgozott, teljesítményét összetett (kombinált) bajnokságként is értékeljük. *(Az összetett – kombinált – verseny értékelésébe beleszámít a versenyző által* ***minden*** *értékelhetően megírt dolgozat pontszáma.)*

\*\*\*

**Egyéb tudnivalók** a versenyszabályzatban megtalálhatók.

1. A versenyzők a bemelegítés idején kérhetnek segítséget.
2. A kísérők a bemelegítés után (a verseny ideje alatt) nem tartózkodhatnak a versenyteremben.
3. Kizárja magát a versenyzésből, akinek a mentett és a nyomtatott anyaga között bármilyen eltérés van.
4. Bemelegítéshez gyakorlóanyagról, papírtámláról a versenyző gondoskodjék.

\*\*\*

A gördülékeny versenyszervezés és -lebonyolítás érdekében szíveskedjenek a következő kéréseket figyelembe venni: Az iskola által biztosított számítógépek **PS/2** vagy **USB** típusú billentyűzettel és egérrel működnek. Ettől eltérő típusú eszközök csak megfelelő átalakítóval csatlakoztathatók a gépekhez. A szükséges átalakítókról a versenyzőknek kell gondoskodniuk.

**Kérjük, speciális billentyűzet, egér hozatala esetén *drivert* hozzanak magukkal a versenyzők, s a verseny kezdete előtt jelentkezzenek az informatikus kollégáknál. Önállóan senki ne fogjon a gépek szereléséhez: billentyűzetcsere stb.!**

A nevezési díj **versenyszámonként egységesen 1000.- forint**. A versenyt csak a Szövetség tagjainak (rendes, tiszteletbeli, pártoló tagoknak) szervezzük, akik a jelentkezés napjáig rendezték a 2022. évi tagdíjat. E nélkül a versenyre jelentkezést nem tudjuk elfogadni. A Szövetséghez nem tartozó jelentkezőknek előbb rendezniük kell a pártoló tagsági díjat.

|  |  |
| --- | --- |
| Felnőttek részére (rendes és pártoló tagoknak) | 3.000 Ft |
| Nyugdíjasok, gyed-en, gyes-en lévők és főiskolai, egyetemi hallgatók részére | 1.500 Ft |
| Tanulók (pártoló tagként) és 13-14. évfolyamon szakképzésben tanulók részére | 500 Ft |

**A nevezési lapot 2022. november 2-áig, a nevezési díj és a tagdíj befizetéséről szóló bizonylatok másolatát legkésőbb 2022. december 10-éig kérjük eljuttatni a Magyar Gyorsírók és Gépírók Országos Szövetségéhez a verseny email-címére: a magyosz.verseny@gmail.com elérhetőségre.**

*A nevezési lap és a tagdíjnyilvántartás nyomtatványa a versenyfelhívás végén található!*

|  |
| --- |
| ***FELHÍVJUK MINDENKI FIGYELMÉT A VERSENYFELHÍVÁSBAN KIÍRT HATÁRIDŐK PONTOS BETARTÁSÁRA!*** ***A HATÁRIDŐN TÚL ÉRKEZŐ NEVEZÉSEKET NEM TUDJUK ELFOGADNI!*** |

**Szövetségünk Adatkezelési Szabályzata megtalálható honlapunkon! FONTOS, hogy a 16. életévét betöltött versenyzők a nevezési lapon a megjelölt helyen nyilatkozzanak az adatkezelési szabályzat megismerését illetően, a 16. életévet még be nem töltött tanulóknak pedig szülői nyilatkozatot kell hozniuk.**

**Eredményhirdetés várható időpontja: 2022. december10., szombaton 10.00 órakor**

 **helyszín: még egyeztetés alatt.**

Budapest, 2022. október 9.

Sikeres versenyzést kíván a

**Magyar Gyorsírók és Gépírók Országos Szövetsége**

NEVEZÉSI LAP

A kitöltött nevezési lapot **2022. november 2-áig,** a nevezési díj befizetéséről szóló bizonylatokat és a versenyzők aláírását is tartalmazó nevezési lapot legkésőbb **2022. december 10-ig**kérjük eljuttatni a **Magyar Gyorsírók és Gépírók Országos Szövetsége címére: 1073 Budapest, Kertész utca 41. 2/7. vagy a verseny e-mail-címére:**

**magyosz.verseny@gmail.com.**

Kérjük, a nevezési lapot **pontosan, olvashatóan**(ha van rá mód géppel)kitölteni.

**Az iskola, intézmény, egyéni versenyző neve: ………………………………………………………**

**címe (irányítószámmal): ……………………………………………………………………………..**

**telefonszáma (körzetszám is): ……………………………………………………………………….**

**e-mail-címe: …………………………………………………………………………………………..**

**Versenyfelelős neve, telefonja, e-mail-címe: ……………………………………………………….**

**Tegyen „X”-et a megfelelő versenyszám(ok)hoz, írja be a gépíráshoz a következő jelöléseket: (Isk.= az iskola számítógépét, SB=az iskola számítógépét saját billentyűzettel, SG = saját számítógépemet használom (ez esetben adathordozót kérünk), SI = speciális igényű versenyző:**

 **Jelentkezési lap a 16. életévüket betöltöttek részére**

|  |  |  |  |  |  |  |  |
| --- | --- | --- | --- | --- | --- | --- | --- |
| **Név, kategória** | **Gyorsírás** | **Gépírás**  | **Szövegszerkesztés** | Gépírás | **Szövegszerkesztés** | Beszédíró gépírás | Jegyzőkönyv |
| **9.30 óra** | **8.30 óra** | **9.30 óra** | **10.30 óra** | **11.30 óra** | **12.00 óra** | **12.30****óra** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**A gyorsírás versenydolgozat áttétele után írom meg a gépírási, szövegszerkesztési, beszédíró gépírás, jegyzőkönyvvezetési dolgozatomat (a megfelelő szót húzzuk alá):**

**Név:**

**A 16. év alatti tanulók részére adatkezelési nyilatkozat az utolsó lapon**.

**TAGNYILVÁNTARTÁSI LAP**

**A tagnyilvántartási lap olvashatóan** (ha van rá mód géppel) **kitöltve** a Szövetség címére: **magyosz.verseny@gmail.com** a jelentkezési lappal együtt küldendő.

**Beérkezési határidő: 2022. november 2-a.**

Az iskola vagy munkahely neve:

címe (irányítószám):

e-mail:

telefonszáma (körzetszám):

A felkészítő tanár (versenyfelelős) neve, elérhetősége: ………………….…………………..

**I. Azon versenyzők névsora, akik az ez évi tagdíjukat már befizették:**

|  |  |  |
| --- | --- | --- |
| Sorszám | Név | Az adatkezelési szabályzatot megismertem és elfogadom**/ Aláírás** |
| 1. |  |  |
| 2. |  |  |
| 3. |  |  |

**II. Azon versenyzők névsora, akik az ez évi tagdíjukat a verseny nevezési díjával együtt fizetik be (tanulói tagdíj 500 Ft/fő)**

|  |  |  |
| --- | --- | --- |
| Sorszám | Név | Az adatkezelési szabályzatot megismertem és elfogadom**/ Aláírás** |
| 1. |  |  |
| 2. |  |  |
| 3. |  |  |

Nevezési díj a 2022. évi bajnokságon **egységesen 1000.- Ft** versenyszámonként.

|  |  |  |  |
| --- | --- | --- | --- |
| **Versenyszám** |  | **Létszám** | **Összeg** |
| Gyorsírás |  |  |  |
| Gépírás |  |  |  |
| Szövegszerkesztés |  |  |  |
| Beszédírás |  |  |  |
| Jegyzőkönyvvezetés |  |  |  |
| Tagdíj (pártoló tag díja is) | felnőtt/tanár[[2]](#footnote-3) |  |  |
|  | tanuló |  |  |
|  | egyéb |  |  |
| **ÖSSZESEN:** |  | **fő** | **Ft** |

**A fizetés módja**: **banki átutalás a MAGYOSZ 11707024-20449720** (OTP) számú számlájára

.

**A befizető neve, címe legyen azonos a számlát kérő nevével és címével!**

Amennyiben nem azonos az iskola és a fenntartó, úgy pontosan jelöljék meg, melyik iskola, mely versenyző(k) kapcsán utaltak. **KLIK/Szakképző Centrum utalásakor is felhívjuk a figyelmet arra, hogy a nevező iskola nevét és címét vagy/és a versenyző nevét is tüntessék fel!**

**A nevezési díjról és tagdíjról elektronikus számlát állítunk ki az alábbi adatok alapján**

A BEFIZETŐ NEVE: ….

CÍME:

ADÓSZÁMA:

MEGJEGYZÉS a számlázás tételével kapcsolatosan:

…………………………………………………………………………………………………………

…………………………………………………………………………………………………………

A nevezési díj összege: [[3]](#footnote-4)

A tagdíj összege:

**A számlát a következő e-mail-címre kérem küldeni:**

E-MAIL-CÍM: .

ÜGYINTÉZŐ NEVE:

TELEFONSZÁMA:

A **banki igazolásokat** a nevezési lappal együtt be kell küldeni a Szövetség alábbi e-mail-címére:

**magyosz.verseny@gmail.com.**

**NYILATKOZAT**

Alulírott, …………………………………………………………………………… (név, lakcím) hozzájárulok ahhoz, hogy gyermekem ………………………………….……………………………..

………………………………………………………………………………………………………….(gyermek neve, lakcíme, iskola megnevezése) a Magyar Gyorsírók és Gépírók Szövetsége által szervezett Dr. Kalotay Kálmán Bajnoki Versenyen részt vegyen.

Megismertem és elfogadtam a Magyar Gyorsírók és Gépírók Országos Szövetsége Adatkezelési Szabályzatát (https://magyosz.hu/a-szovetsegrol/dokumentumok). Tudomásul veszem, hogy a verseny során az abban foglaltak szerint kezelik gyermekem személyes adatait (név, születési adatai, lakcíme, telefonszáma, e-mail-címe, iskolája, tanára neve, versenyeredménye).

Kelt, …………………………………………..

 ………………………………………………………..

 szülő/gondozó aláírása

1. Arról, hogy a maszkot fel kell-e venni a verseny helyszínén adunk tájékoztatást, attól függ, hogy mik az akkori kormányintézkedések, illetve létszámfüggő, milyen távolságban sikerül a versenyzőket termenként beosztani! [↑](#footnote-ref-2)
2. Kérem, hogy a tanárokat név szerint jelöljék meg. [↑](#footnote-ref-3)
3. Kérjük, ha a számlán eltérő megnevezést szeretnének, akkor azt a fenti helyen legyenek szívesek [↑](#footnote-ref-4)